CELEX: 31979R1771
Language: ro
Date: 1979-08-10 00:00:00
Title: Regulamentul (CEE) nr. 1771/79 al Comisiei din 10 august 1979 de modificare a Regulamentului nr. 467/67/CEE de stabilire a ratelor de conversie, a costurilor de prelucrare și a valorii subproduselor aferente diferitelor etape de transformare a orezului

03/Volumul 03
            
            
               RO
            
            
               Jurnalul Ofícial al Uniunii Europene
            
            
               111
            
         31979R1771
   
               L 203/6
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 1771/79 AL COMISIEI
   
   din 10 august 1979
   de modificare a Regulamentului nr. 467/67/CEE de stabilire a ratelor de conversie, a costurilor de prelucrare și a valorii subproduselor aferente diferitelor etape de transformare a orezului
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 1418/76 al Consiliului din 21 iunie 1976 privind organizarea comună a pieței orezului (1), modificat ultima dată de Regulamentul (CEE) nr. 1552/79 (2), în special articolul 19,
   întrucât Regulamentul nr. 467/67/CEE al Comisiei (3), modificat ultima dată de Regulamentul (CEE) nr. 1572/77 (4), a stabilit, la articolele 2, 3 și 4, costurile de prelucrare, valoarea subproduselor și valoarea brizurii pentru diferitele etape de transformare; întrucât, ca urmare a creșterii generale a prețurilor, costurile de prelucrare și valoarea subproduselor au suferit majorări; întrucât este necesară stabilirea acestor costuri și valori la un nivel reprezentativ pentru întreaga Comunitate;
   întrucât Regulamentul (CEE) nr. 652/79 al Consiliului (5) a definit cursul de schimb în ECU al valorilor stabilite în unități de cont (UC);
   întrucât măsurile prevăzute în prezentul regulament sunt în conformitate cu avizul Comitetului de gestionare a cerealelor,
   ADOPTĂ PREZENTUL REGULAMENT:
   Articolul 1
   Regulamentul nr. 467/67/CEE se modifică după cum urmează:
   
               1.
            
            
               Articolul 2 se înlocuiește cu următorul text:
               „Articolul 2
               (1)   Costurile de prelucrare care trebuie luate în calcul la transformarea orezului nedecorticat în orez decorticat se ridică la 35,30 ECU pe tona de orez nedecorticat.
               (2)   Costurile de prelucrare care trebuie luate în calcul la transformarea orezului decorticat în orez albit se ridică la 35,30 ECU pe tona de orez decorticat.
               (3)   Costurile de prelucrare pentru transformarea orezului semialbit în orez albit nu se iau în calcul.”
            
         
               2.
            
            
               Articolul 3 se înlocuiește cu următorul text:
               „Articolul 3
               (1)   Valoarea subproduselor rezultate din transformarea orezului nedecorticat în orez decorticat se consideră egală cu zero.
               (2)   Valoarea subproduselor rezultate din transformarea orezului decorticat în orez albit este egală:
               
                           (a)
                        
                        
                           cu 35,35 ECU pe tona de orez decorticat cu bob rotund;
                        
                     
                           (b)
                        
                        
                           cu 48,65 ECU pe tona de orez decorticat cu bob alungit.
                        
                     (3)   Valoarea subproduselor rezultate din transformarea orezului semialbit în orez albit este egală:
               
                           (a)
                        
                        
                           cu 10,88 ECU pe tona de orez semialbit cu bob rotund;
                        
                     
                           (b)
                        
                        
                           cu 13,15 ECU pe tona de orez semialbit cu bob alungit.”
                        
                     
         
               3.
            
            
               Articolul 4 se înlocuiește cu următorul text:
               „Articolul 4
               Transformarea unei valori corespunzătoare unei cantități de orez decorticat într-o valoare corespunzătoare aceleiași cantități de orez într-un alt stadiu de prelucrare se efectuează luând în considerare un tip de orez decorticat care conține 3 % brizură. În cazul orezului decorticat care conține un procent de brizură mai mare de 3 %, această transformare se efectuează după ajustarea pe baza unei valori de 110 ECU pe tona de brizură.
               Transformarea unei valori corespunzătoare cantității de orez semialbit sau de orez albit într-o valoare corespunzătoare aceleiași cantități de orez într-un alt stadiu de prelucrare se efectuează luând în considerare un tip de orez semialbit sau albit fără brizură. În cazul orezului semialbit sau albit care conține brizură, această transformare se efectuează după ajustarea pe baza unei valori de 150 ECU pe tona de brizură.
               Ajustările prevăzute la alineatele menționate anterior se efectuează numai atunci când prețurile pentru orezul decorticat și prețurile pentru orezul semialbit sau albit luate în calcul pentru fixarea taxelor și a restituirilor la export sunt mai mici de:
               
                           —
                        
                        
                           110 ECU pe tona de orez decorticat;
                        
                     
                           —
                        
                        
                           150 ECU pe tona de orez semialbit sau albit.”
                        
                     
         Articolul 2
   Prezentul regulament intră în vigoare la data de 1 septembrie 1979.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 august 1979.
      
         
            Pentru Comisie
         
         Finn GUNDELACH
         
         
            Vicepreședinte
         
      
   
   
      (1)  JO L 166, 25.6.1976, p. 1.
   
      (2)  JO L 188, 26.7.1979, p. 9.
   
      (3)  JO 204, 24.8.1967, p. 1.
   
      (4)  JO L 174, 14.7.1977, p. 26.
   
      (5)  JO L 84, 4.4.1979, p. 1.